paragraph_text: mini|desno|275px|Svečani grb [[Velika provincijalna loža Hrvatske|Draškovićeve opservancije, odnosno Velike Provincijalne Lože Hrvatske (1775. – 1795.)]] Slobodno zidarstvo se u Hrvatskoj pojavljuje u drugoj polovici 18. stoljeća, kada ga uvode časnici koji su sudjelovali u Sedmogodišnjem ratu. Prva hrvatska loža osnovana je na teritoriju Vojne krajine, u Glini pod nazivom Ratno prijateljstvo. Prva hrvatska velika loža utemeljena je 1775. godine u dvorcu Brezovici kraj Zagreba.